L 100/54 Den Europæiske Unions Tidende 20.4.2005 (Retsakter vedtaget i henhold til afsnit V i traktaten om Den Europæiske Union) RÅDETS AFGØRELSE 2005/316/FUSP af 18. april 2005 om gennemførelse af fælles holdning 2004/694/FUSP om yderligere foranstaltninger til støtte for den effektive gennemførelse af mandatet til Det Internationale Krigsforbrydertribunal vedrørende Det Tidligere Jugoslavien (ICTY) RÅDET FOR DEN EUROPÆISKE UNION HAR — under henvisning til fælles holdning 2004/694/FUSP (!), særlig artikel 2, sammenholdt med artikel 23, stk. 2, andet led, i traktaten om Den Europæiske Union, og ud fra følgende betragtninger: (1) Ved fælles holdning 2004/694/FUSP vedtog Rådet foran- staltninger med henblik på at indefryse alle midler og økonomiske ressourcer, der tilhører de fysiske personer, mod hvem Det Internationale Krigsforbrydertribunal vedrørende Det Tidligere Jugoslavien (ICTY) har rejst tiltale. Rådet vedtog den 21. februar 2005 afgørelse 2005/148/FUSP, ved hvilken listen i bilaget til fælles holdning 2004/694/FUSP blev ændret. Som følge af at Ijubomir BOROVCANIN, Gojko JANKOVIC, Sreten LUKIC, Drago NIKOLIC og Vinko PANDUREVIC er overført til ICTY's forvaringsenhed, bør deres navne fjernes fra listen. ICTY har derimod sat Zdravko TOLIMIR, som der offent- ligt blev rejst tiltale mod den 10. februar 2005, på listen over anklagede personer på flugt. Hans navn bør derfor tilføjes på listen i bilaget til fælles  holdning 2004/694/FUSP. (1) EUT L 315 af 14.10.2004, s. 52. Senest ændret ved afgørelse 2005/148/FUSP (EUT L 49 af 22.2.2005, s. 34). (5) — Listen i bilaget til fælles holdning 2004/694/FUSP bør ændres i overensstemmelse hermed — TRUFFET FØLGENDE AFGØRELSE: Artikel 1 Listen over personer i bilaget til fælles holdning 2004/694/FUSP erstattes af listen i bilaget til denne afgørelse. Artikel 2 Denne afgørelse har virkning fra dagen for vedtagelsen. Artikel 3 Afgørelsen offentliggøres i Den Europæiske Unions Tidende. Udfærdiget i Luxembourg, den 18. april 2005. På Rådets vegne J. KRECKÉ Formand